Virallinen lehti nro C 031 , 05/02/1999 s. 0011



KIRJALLINEN KYSYMYS P-1006/98 esittäjä(t): Corrado Augias (PSE) komissiolle (26. maaliskuuta 1998) Aihe: Eurooppa-tiedotuskeskukset Komission Eurooppa-tiedotuskeskusten verkko muodostaa koko Euroopan unionin alueella ja erityisesti Italiassa, jossa on erittäin paljon pieniä ja keskisuuria yrityksiä, hyödyllisen tiedotus- ja neuvontakanavan sekä mahdollisuuden käytännön yhteistyöhön sosio-ekonomisten alojen edustajien kanssa. Eurooppa-tiedotuskeskukset ovat lisäksi erittäin hyödyllinen kanava todellisten kontaktien luomisessa Euroopan kansalaisten kanssa, erityisesti maantieteellisesti syrjäisillä alueilla. Pyynnöt Eurooppa-tiedotuskeskusten avaamiseksi ylittävät ainakin Italiassa kymmenkertaisesti sen mitä komissiolla on mahdollisuus tarjota. 1. Eikö komission mielestä olisi hyödyllistä ja aiheellista täydentää Eurooppa-tiedotuskeskusten verkkoa perustamalla ns. alaosastoja niihin maakuntiin ja kuntiin, jotka sitä toivovat varmistamalla telematiikan avulla, joko telefaksilla tai muilla viestintäkeinoilla yhteydet Eurooppa-tiedotuskeskusten ja näiden alueellisten alaosastojen välillä, jotta suunniteltua tiedotus- ja neuvontaverkkoa voitaisiin laajentaa? 2. Onko komission mielestä tarpeellista tiedottaa laajemmin olemassa olevista Eurooppa-tiedotuskeskusten verkosta ja niiden toiminnasta? Komission jäsenen Christos Papoutsisinkomission puolesta antama vastaus (16. huhtikuuta 1998) Kolmas monivuotinen ohjelma pienten ja keskisuurten yritysten hyväksi (1997-2000) kannusti yksiselitteisesti luomaan paikallisella tasolla kumppanuussopimuksia pk-yritysten avustamiseksi. Asiakirjassa "Reflexion stratégique sur les réseaux des Euro info centres 1997-2000" (Strategista pohdintaa euroneuvontakeskusten verkoista 1997-2000) komissio oli suunnitellut euroneuvontakeskusten (EIC) verkkojen johtoon pk-yritysten välisiä organisaatioita, jotka hoitaisivat kansallista tai alueiden välistä verkkoa ja kehittäisivät suoria tai useimmiten epäsuoria yhteyksiä yrityksiin. Äskettäiseen ehdotuspyyntöön euroneuvontakeskusten verkon kokoonpanon osittaiseksi uudistamiseksi ja kumppanuuden perustamiseksi asiaan liittyvien organisaatioiden kanssa sisältyi tämä euroneuvontakeskusten uusi muoto, ja ehdotuksia saapui runsaasti. Arvoisan parlamentin jäsenen esittämän toisen kysymyksen osalta komissio muistuttaa, että euroneuvontakeskusten perustamisesta eli vuodesta 1987 alkaen on toteutettu joukko tiettyjä aiheita edistäviä kampanjoita ja kaksi kertaa (vuosina 1992 ja 1993) eurooppalainen yritysviikko (Semaine européenne de l'entreprise), joiden tarkoituksena on lisätä euroneuvontakeskusten verkon näkyvyyttä pienissä ja keskisuurissa yrityksissä. Tuoreimman tiedotuskampanjan yhteydessä, jonka toteuttivat kahdentoista jäsenvaltion (Italia mukaan lukien) euroneuvontakeskukset, järjestettiin yli 360 tapahtumaa, joiden yhteydessä luotiin 440 000 suoraa kontaktia. Lisäksi ne yli 200 ilmoitusta, jotka julkaistiin kansallisissa ja alueellisissa päivälehdissä, tavoittivat 30 miljoonaa potentiaalista lukijaa. Verkkoa mainostetaan myös suoraan komission toimesta tietoteknisten välineiden avulla (Europa-palvelimen Web-sivut ja noin 100 eri euroneuvontakeskusten sivustoa), Euro-info -tiedotuslehden avulla ja pienille ja keskisuurille yrityksille suunnatuissa tapahtumissa ja messuilla, joihin komissio ottaa osaa. Komissio muistuttaa vielä, että euroneuvontakeskusten tehtäviin kuuluu tiedotuksen hoitaminen paikallisella tasolla. Yhteenveto euroneuvontakeskusten toiminnasta sisältyy 25. marraskuuta 1997 annettuun komission kertomukseen Euroopan parlamentille, neuvostolle, talous- ja sosiaalikomitealle ja alueiden komitealle(1). (1) KOM(97) 610 lopullinen.